فاتیح شێخولئیسلامی

فاتیح (چاوە) شێخولئیسلامی ناسراو بە فاتیح شێخ، چاوە و ف. پشکۆ (لەدایکبووی ١٩٤٢ لە مەریوان، ڕۆژھەڵاتی کوردستان - ) شاعیر و سیاسەتوانێکی کوردە. فاتح شێخ ئەندامی سەرکردایەتیی حیزبی کۆمۆنیستی کرێکاریی ئێران–حکمەتیستە.

 ژیان 
فاتیح شێخولئیسلامی کوڕی سەید ئەحمەد، لە نەورۆزی ١٩٤٢ لە شاری مەریوان لە دایک بوو. سێ چوار ساڵی سەرەتایی ژیانی ئاوارە بوون. قوتابخانەی سەرەتایی لە مەریوان و ناوەندەی لە سنە تەواو کرد و دوای ئەو لە ساڵەکانی ١٩٦٠–١٩٦١ وەک یەکەم خوێندکاری مەریوانی لە تاران وەرگیرا و لە زانکۆی تاران دەستی بە خوێندنی ئیلاھیات کرد و دواتر لە زانستە کۆمەڵایەتییەکاندا ماستەری وەرگرت. بە گشتی حەوت ساڵان لەوێ خوێندکار بوو و دواتر ھاتەوە و لە مەریوان بوو بە مامۆستا. فاتیح شێخ لە سەردەمی زانکۆوە بیر و باوەڕی چەپی ھەڵبژارد.دەنگەکان: گەشتی زیاتر لە نیو سەدەی چاوەی شاعیر، نووسراو لە ۷ی کانوونی یەکەمی ۲۰۲۰؛ سەردان لە ١٩ی تەممووزی ٢٠٢٣. ساڵی ١٩٧١ بەھۆی چالاکیی سیاسییەوە بۆ ماوەی حەوت مانگ دەستەبەسەر کرا و دواتر ساڵی ١٩٨١ ڕووی کردە شاخ و بوو بە ئەندامی کۆمەڵەی شۆڕشگێڕی زەحمەتکیشانی کوردستانی ئێران. دواتر لە ساڵی ١٩٨٣ کە کۆمەڵە لەگەڵ گرووپە کۆمۆنیستییەکانی دیکە یەکیان گرت و حیزبی کۆمۆنیستی ئێرانیان دامەزراند، بوو بە ئەندامی ئەو حیزبە. فاتیح شێخ لە ساڵی ١٩٩٠ەوە چوو بۆ سوێد و لە لقدانەوەی ساڵی ١٩٩١ی حیزبەکە، بوو بە ئەندامی حیزبی کۆمۆنیستی کرێکاریی ئێران. ھەروەھا دواتر بوو بە ئەندامی سەرکردایەتیی حیزبی کۆمۆنیستی کرێکاریی ئێران–حکمەتیست و ئێستاکەیش ھەر لەو حیزبەدا چالاکی دەکات.چەند سەرنجێک لەسەر جنێوەکانی فاتیح شێخولئیسلامی ، سۆران کەرباسیان، ٦ی ئایاری ۲۰۱٦ بڵاو کراوەتەوە.

 شێعر 
ساڵی ١٩٥٨ لەسەر کاریگەریی شۆڕشی ١٤ی تەممووز لەگەڵ کۆمەڵێک خوێندکارێکی تر بەھۆی درووشم نووسین لەسەر دیوارەکانی شاری سنە لە تەمەنی ١٦ ساڵیدا مانگ و نیوێک دەکەوێتە زیندان و لەوێ یەکەم شیعری خۆی دەھۆنێتەوە. لە زانکۆ لەگەڵ عەلی حەسەنیانی (ھاوار) و سوارە ئیلخانیزادە ئاشنا دەبێسوارە ئیلخانیزادە، ڕووداو و بە دانانی شیعری «ھەسێرەکەم» لەسەر وەزنی «کەژاڵێ»،شیعری کەژاڵێ، ڤەژینبوکسگۆڤاری باران، ساڵی یەکەم، ژمارە ٢، ئەیلوولی ٢٠١٦ دەبێتە دووھەم کەس لە ڕۆژھەڵاتی کوردستان کە شیعری نوێی کوردی خوڵقاندبێ.کێ ڕچەی کوتا؟، کتێبی گوناە، ڤەریبنوکس (شەوە) باشترین بەرھەمی شیعری شاعیرە.ناساندنی نووسەران-فاتیح شێخەلئیسلامی(چاوە)،  پشکۆ کامەران، خاک تیڤی، ۲نیسانی ۲۰۲۰ بڵاو کراوەتەوە.

 بەرھەمەکان 
 ھەرێمی شەو (کۆی بەرھەمە شیعرییەکان)ھەرێمی شەو، چاپی یەکەم، ناوەندەی غەزەلنووس، ۲۰۲۰.

 سەرچاوەکان 

پۆل:لەدایکبووانی ١٩٤٢
پۆل:زیندووان
پۆل:شاعیران بە زمانی کوردی
پۆل:کوردەکانی ڕۆژھەڵاتی کوردستان
پۆل:خەڵکی مەریوان
پۆل:شاعیرەکانی کوردیی ناوەندی